《与卫淇竹郡守集江心寺 其一》
明代·游朴

谁借龙宫五百年，瑰奇雄压海东偏。巨鳌犹拥神山立，彩蜃长浮佛国鲜。

照水珠光双塔月，隔江鼎食万家烟。一杯此日随仙侣，疑泛波心太乙莲。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。